ΑΠΟΦΑΣΗ ΤΟΥ ΔΙΚΑΣΤΗΡΙΟΥ ΔΗΜΟΣΙΑΣ ΔΙΟΙΚΗΣΗΣ
(πρώτο τμήμα)
της 17ης Φεβρουαρίου 2009
Υπόθεση F-38/08
Amerigo Liotti
κατά
Επιτροπής των Ευρωπαϊκών Κοινοτήτων
«Υπαλληλική υπόθεση – Υπάλληλοι – Αξιολόγηση – Έκθεση εξελίξεως της σταδιοδρομίας – Έτος αξιολογήσεως 2006 – Κανόνες αξιολογήσεως εφαρμοζόμενοι από τους βαθμολογητές»
Αντικείμενο: Προσφυγή ασκηθείσα των άρθρων 236 ΕΚ και 152 EA, με την οποία ο A. Liotti ζητεί την ακύρωση της εκθέσεως εξελίξεως της σταδιοδρομίας
του για την περίοδο από 1ης Ιανουαρίου έως 31 Δεκεμβρίου 2006.
Απόφαση: Η έκθεση εξελίξεως της σταδιοδρομίας του προσφεύγοντος για την περίοδο από 1ης Ιανουαρίου έως 31 Δεκεμβρίου 2006 ακυρώνεται.
Η Επιτροπή καταδικάζεται στα δικαστικά έξοδα.
Περίληψη
Υπάλληλοι – Βαθμολογία – Έκθεση εξελίξεως της σταδιοδρομίας – Γενικές εκτελεστικές διατάξεις που θεσπίζουν ενιαίους κανόνες
αξιολογήσεως για κάθε γενική διεύθυνση
(Κανονισμός Υπηρεσιακής Καταστάσεως των υπαλλήλων, άρθρο 43)
Η παραβίαση, κατά την κατάρτιση της εκθέσεως εξελίξεως της σταδιοδρομίας υπαλλήλου, των γενικών εκτελεστικών διατάξεων του
άρθρου 43 του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων που έχει θεσπίσει το οικείο θεσμικό
όργανο, οι οποίες επιβάλλουν να λαμβάνονται υπόψη ενιαίοι κανόνες αξιολογήσεως για κάθε γενική διεύθυνση, προκειμένου να διευκολύνεται
η σύγκριση των προσόντων των υπαλλήλων, ο συντονισμός των βαθμολογιών που προτείνονται από τους βαθμολογητές και η ομοιογένεια
της αξιολογήσεως στο πλαίσιο της οικείας γενικής διευθύνσεως, συνιστά παράβαση ουσιώδους τύπου. Όταν οι κανόνες αυτοί δεν
εφαρμόζονται ή λαμβάνονται ανεπαρκώς υπόψη, η αξιολόγηση του υπαλλήλου πάσχει ουσιώδη πλημμέλεια και δικαιολογείται η ακύρωσή
της.
(βλ. σκέψεις 46 και 47)